મુંબઈ, તા. 23 : પશ્ચિમ રેલવેએ ખાસ કરીને ગુજરાત તરફ જતી-આવતી લાંબા અંતરની ટ્રેનોના નિયમન માટે જોગેશ્વરીમાં ટર્મિનસની યોજના વિચારી છે. હાલમાં મુંબઈ સેન્ટ્રલ અને બાંદરા ખાતે પશ્ચિમ રેલવેનાં ટર્મિનસ છે પરંતુ જોગેશ્વરીમાં નવું ટર્મિનસ બને તો આ બંને ટર્મિનસમાંથી લાંબા અંતરની અન્ય ટ્રેનોની આવ-જા સરળ થઇ શકે ઉપરાંત ચર્ચગેટથી બાંદરા સુધી લોકલ ટ્રેનોના ફાસ્ટ ટ્રેક પર પણ બહાર ગામની ટ્રેનોનો ટ્રાફિક ઘટાડી શકાય.